

**Disgrifiad Swydd:Cynorthwy-ydd Ymchwil**

|  |  |
| --- | --- |
| **Cyfadran:** | ***Cyfadran y Dyniaethau a’r Gwyddorau Cymdeithasol***  |
| **Adran/Pwnc:** | ***Troseddeg, Cymdeithaseg a Pholisi Cymdeithasol*** |
| **Cyflog:** | **£32,982 i**  **£37,099 y flwyddyn, ynghyd â buddion pensiwn USS** |
| **Oriau gwaith:** | ***21 awr yr wythnos (rhan-amser) 0.6 CALl*** |
| **Nifer y swyddi:** | ***1*** |
| **Contract:** | **Dyma swydd am gyfnod penodol o 2 mis rhan-amser**  |
| **Lleoliad:** | **Bydd deiliad y swydd hon yn gweithio ar Gampws Parc Singleton** |

|  |  |
| --- | --- |
| **Crynodeb o'r prosiect** | Nod y prosiect yw nodi a gwella darpariaethau'r iaith Gymraeg ar gyfer ymarferwyr a phobl ifanc yn y system Cyfiawnder Ieuenctid. Mae'r prosiect yn cyd-fynd â Strategaeth Cymraeg 2050 Llywodraeth Cymru.
 Agwedd allweddol o'r prosiect yw canfod darpariaethau Cymraeg presennol a nodi bylchau mewn adnoddau ar gyfer gwasanaethau cyfiawnder ieuenctid ar draws Cymru.  |
| **Prif Ddyletswyddau** | 1. Bod yn gyfrifol am gynnal y prosiect o ddydd i ddydd
2. Cydweithio â'r ymchwilydd wrth ddylunio'r gwaith ymchwil a rhoi'r prosiect ar waith
3. Ymgysylltu â rhanddeiliaid i nodi a choladu adnoddau Cymraeg a bylchau mewn darpariaethau
4. Cynnal gwaith ymchwil empiraidd yn seiliedig ar lenyddiaeth er mwyn cyflawni nodau'r prosiect
5. Paratoi adroddiad ar brif ganfyddiadau'r astudiaeth i randdeiliaid allweddol
6. Paratoi argymhellion polisi ac ymarfer ar gyfer rhanddeilaid allweddol
7. Cyfrannu at bapurau ymchwil i'w cyhoeddi mewn cyfnodolion academaidd o safon uchel.
8. Lledaenu canfyddiadau/canlyniadau'r gwaith i gynulleidfa academaidd ac anacademaidd.
9. Cyfrannu at baratoi ceisiadau dilynol am gyllid allanol.
 |
| **Dyletswyddau Cyffredinol** | 1. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol.
2. Dangos hunangymhelliant a defnyddio menter bersonol er mwyn dod o hyd i ffyrdd addas o fynd i'r afael â heriau, a gofyn am arweiniad yn ôl yr angen.
3. Ymgymryd â dyletswyddau eraill y gellir gofyn amdanynt yn rhesymol ac sy'n gymesur â natur a gradd y swydd
4. Cyfrannu at waith hyrwyddo'r prosiect a digwyddiadau ymgysylltu â’r cyhoedd.
 |
| **Manyleb Person** | **Meini Prawf Hanfodol:** 1. Gradd Meistr mewn Troseddeg, Ymchwil Gwyddor Gymdeithasol neu ddisgyblaeth berthnasol arall.
2. Tystiolaeth o’r gallu i gymryd rhan weithredol mewn ysgrifennu a chyhoeddi papurau ymchwil, a chyfrannu at hynny.
3. Tystiolaeth o’r gallu i gynnal ymchwil yn unol ag amcanion y prosiect.
4. Tystiolaeth o sgiliau cynllunio i gyfrannu at y prosiectau.
5. Profiad blaenorol o gynnal gwaith ymchwil a gweithio gydag amrywiaeth eang o randdeiliaid
6. Ymrwymiad i ddatblygiad proffesiynol parhaus.

**Meini Prawf Dymunol**1. PhD mewn pwnc perthnasol (wedi'i gwblhau neu ar y gweill).
2. Profiad o weithio gydag unigolion yn y system cyfiawnder troseddol
 |
| **Gwybodaeth Ychwanegol** | Croesewir ymholiadau anffurfiol a dylid eu cyfeirio at sylw Dr Phatsimo Mabophiwa (p.g.mabophiwa@abertawe.ac.uk) **Bydd yn rhaid i chi ddarparu tystysgrif foddhaol gan y Gwasanaeth Datgelu a Gwahardd cyn y gellir cadarnhau dyddiad dechrau** |

  